ธปท.เผยเงินบาทอ่อนค่า 2.3% แถมผันผวนลด
ธปท.เผยไตรมาส 2 ปีนี้เงินบาทอ่อนค่า 2.3% แต่ค่าความผันผวนลดลงเหลือ 4.52% เนื่องจากเงินทุนเคลื่อนย้ายสมดุลมากขึ้น
27 ก.ค. 2555

ธปท.เผยไตรมาส 2 ปีนี้เงินบาทอ่อนค่า 2.3% แต่ค่าความผันผวนลดลงเหลือ 4.52% เนื่องจากเงินทุนเคลื่อนย้ายสมดุลมากขึ้น
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) กล่าวว่า ข้อมูลล่าสุด ณ สิ้นไตรมาส 2 ปีนี้เงินบาทยังเคลื่อนไหวมีเสถียรภาพ โดยอ่อนค่าลง 2.31% เมื่อเทียบกับไตรมาสแรก ส่วนตั้งแต่ต้นปีมาถึงปัจจุบันอ่อนค่าลง 0.22% อย่างไรก็ตามเงินบาทมีค่าความผันผวนเฉลี่ยลดลงจาก 5.96% ในไตรมาส 1 ปีนี้เหลือ 4.52% ในไตรมาส 2 เนื่องจากธุรกรรมการการซื้อและขายค่อนข้างสมดุล จากการที่เงินทุนไหลเข้าตลาดหุ้นและตาดพันธบัตรของไทย ขณะดียวกันก็มีความต้องการของนักลงทุนไทยออกไปลงทุนในต่างประเทศด้วย 
 ทั้งนี้ ในไตรมาส 2 ที่ผ่านมาภาพรวมเศรษฐกิจโลกมีความเปราะบางขึ้น ผลกระทบปัญหาหนี้สาธารณะในยุโรปอาจขยายวงกว้าง สะท้อนจากตัวเลขเศรษฐกิจสหรัฐฯและยุโรปอ่อนแอกว่าที่คาดไว้เดิม  ปัญหาหนี้สาธารณะและปัญหาหนี้สาธารณะในยูโร ยังเป็นปัจจัยลบต่อความเชื่อมั่นนักลงทุน ทำให้มีการปรับลดประมาณการเติบโตของเศรษฐกิจโลกและภูมิภาคต่างๆลง โดยปัญหาน่าจะยืดเยื้อ และการดำเนินการของสหรัฐฯยังรีรอที่จะใช้นโยบายผ่อนคลายพิเศษเพิ่มเติม(QE3)